**Ministru kabineta noteikumu projekta „Grozījumi Ministru kabineta 2012. gada 21.februāra noteikumos Nr. 134 „Personu apliecinošu dokumentu noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts paredz papildināt pašlaik spēkā esošos Ministru kabineta 2012.gada 21.februāra noteikumus Nr.134 „Personu apliecinošu dokumentu noteikumi” ar normām, kas atbilstoši Ministru kabineta 2016.gada 2.februāra sēdes protokola Nr.5 38.§ „Par informatīvo ziņojumu „Par Ministru kabineta 2015.gada 7.aprīļa sēdes protokollēmuma (prot.Nr.18 68.§) „Par militārās pieredzes un kaujas pieredzes gūšanas ierobežošanas pasākumiem” 4.punktā uzdotā uzdevuma izpildi”” 2.punktā noteiktajam regulē Grozījumi Personu apliecinošu dokumentu likumā (stājas spēkā 2017.gada 1.septembrī) paredzētos gadījumus, ja iekšlietu ministrs pieņēmis lēmumu par aizliegumu izceļot no Latvijas Republikas Latvijas pilsonim, nepilsonim, personai, kurai Latvijas Republikā noteikts bezvalstnieka vai alternatīvais statuss, vai bēglim. Projektā paredzēts noteikt pēc lēmuma paziņošanas attiecīgajai personai izsniegtās personas apliecības:* izsniegšanas iemeslu,
* mašīnlasāmajā zonā norādīto tekstu,
* derīguma termiņu.

Tāpat projektā paredzēts noteikt nodotā personu apliecinošā dokumenta glabāšana termiņu un glabāšanā nodotā dokumenta izsniegšanas kārtību.Tā kā tiek lēsts projektā paredzētās personas apliecības atsevišķos gadījumos izsniegt nelielam personu skaitam, netiek plānotas tehniskas vai programmatūriskas izmaiņas, vai papildus valsts budžeta līdzekļu nepieciešamība noteikumu projekta 1.1.apakšpunktā minētā teksta iekļaušanai personas apliecības mašīnlasāmajā zonā.Vienlaikus projektā paredzēts svītrot noteikumu 63.punktu, kurš noteica, ka līdz elektroniskas vēlētāju reģistrācijas ieviešanai Latvijas pilsoņa pase ir obligāti nepieciešama vēlēšanu tiesību īstenošanai, ņemot vērā, ka norma dublē Personu apliecinošu dokumentu likuma pārejas noteikumu 3.punktā noteikto. Likumprojektā “Grozījumi Personu apliecinošu dokumenta likumā” (Nr.909/Lp12) paredzēts esošo nosacījumu, ka Latvijas pilsoņa pase ir obligāts dokuments vēlēšanu tiesību īstenošanai, bet gadījumā, ja nav derīgas Latvijas pilsoņa pases, Saeimas vēlēšanās, kas notiek 2014.gadā, dokuments vēlēšanu tiesību īstenošanai ir Latvijas pilsoņa personas apliecība kopā ar Centrālās vēlēšanu komisijas apstiprinātu vēlētāja apliecību, papildināt ar analogu nosacījumu 2018.gada Saeimas vēlēšanās.Ievērojot to, ka Grozījumi Personu apliecinošu dokumenta likumā un Grozījumi Nacionālās drošības likumā stāsies spēkā 2017.gada 1.septembrī, tad ir noteikts Projekta spēkā stāšanās laiks 2017.gada 1.septembris, lai nodrošinātu visu projektu vienlaicīgu spēkā stāšanos. |
| 3. | Projekta izstrādē iesaistītās institūcijas | Pilsonības un migrācijas lietu pārvaldeIekšlietu ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar atsevišķas personas, kurām iekšlietu ministrs saskaņā ar Nacionālās drošības likumu ir pieņēmis lēmumu par aizliegumu izceļot no Latvijas Republikas.Precīzu mērķgrupas skaitlisko lielumu nav iespējams noteikt. Projekts skar arī Pilsonības un migrācijas lietu pārvaldes amatpersonas, ņemot vērā nepieciešamību personas apliecības mašīnlasāmajā zonā iekļaut tekstu, kas norāda uz iekšlietu ministra lēmumu par aizliegumu izceļot no Latvijas Republikas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums uzliks papildu administratīvo slogu nelielam konkrētu personu lokam, kurām iekšlietu ministrs saskaņā ar Nacionālās drošības likumu pieņēmis lēmumu par aizliegumu izceļot no Latvijas Republikas, uzliekot par pienākumu personas rīcībā esošos personu apliecinošos dokumentus nodot glabāšanā izdevējiestādē un saņemt jaunu personas apliecību, kura nav ceļošanas dokuments.Administratīvais slogs pieaugs arī Pilsonības un migrācijas lietu pārvaldei, lai aktualizētu ziņas par nederīgo personu apliecinošo dokumentu Nederīgo dokumentu reģistrā, kā arī noformētu, sagatavotu izsniegšanai un izsniegtu personai jaunu personas apliecību uz Iekšlietu ministra lēmumā noteikto laiku. |
| 3. | Administratīvo izmaksu monetārs novērtējums | Ievērojot to, ka nav iespējams prognozēt mērķgrupas aptuveno skaitlisko lielumu, tad tiek norādītas izmaksas vienai personai.Personai:1.C (nokļūšana Pilsonības un migrācijas lietu pārvaldē, lai nodotu personu apliecinošo dokumentu ) = atalgojums 4,47 *euro*/h x 1h = 4,47 *euro;*2.C (personu apliecinošā dokumenta nodošana un jaunas personas apliecības noformēšana) = atalgojums 4,47 *euro*/h x 0,5h = 2,24 *euro ;*3.C (nokļūšana Pilsonības un migrācijas lietu pārvaldē, lai saņemtu jaunu personas apliecību) = atalgojums 4,47 *euro*/h x 1h = 4,47 *euro;*4. C (jaunas personas apliecības saņemšana) = atalgojums 4,47 *euro*/h x 0,5h = 2,24 *euro;*C1 (kopā) = 13,42 *euro* .Pilsonības un migrācijas lietu pārvaldei:1. C (datu ievadīšana Nederīgo dokumentu reģistrā) = atalgojums 5,92 *euro*/h x 0,1h = 0,6 *euro;*2. C (personu apliecinošā dokumenta saņemšana un deaktivēšana) = atalgojums 5,92 *euro*/h x 0,5h = 2,96 *euro;*3. C (dokumentu pieņemšana jaunas personas apliecības izsniegšanai) = atalgojums 5,92 *euro*/h x 0,5h = 2,96 *euro;*4. C (jaunas personas apliecības personalizēšana) = 5,92 *euro*/h x 0,5h = 2,96 *euro;*5. C (jaunas personas apliecības izsniegšana personai) = atalgojums 5,92 *euro*/h x 0,5h = 2,96 *euro;*C (kopā) = 12,44 *euro*  |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti |  Vienlaikus nepieciešams veikt grozījumus Ministru kabineta 2012.gada 16.oktobra noteikumos Nr.708 „[Noteikumi par nederīgo dokumentu reģistru”, paredzot](http://likumi.lv/ta/id/243484-personu-apliecinosu-dokumentu-likums) papildināt noteikumus ar normu, kas nosaka aktualizēt Nederīgo dokumentu reģistrā ziņas par personu apliecinošu dokumentu, kas kļuvis nederīgs sakarā ar iekšlietu ministra lēmuma par aizliegumu dokumenta turētājam izceļot no Latvijas Republikas. |
| 2. | Atbildīgā institūcija | Iekšlietu ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts publicēts Iekšlietu ministrijas tīmekļa vietnē sadaļā „Sabiedrības līdzdalība” un Pilsonības un migrācijas lietu pārvaldes tīmekļa vietnē sadaļā “Tiesību aktu projekti”, tādējādi dodot iespēju sabiedrībai līdzdarboties tiesību akta izstrādes procesā. |
| 2. | Sabiedrības līdzdalība projekta izstrādē | Lai informētu sabiedrību par projektu un dotu iespēju izteikt par to viedokļus, projekts saskaņā ar Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” tika ievietots Iekšlietu ministrijas un Pilsonības un migrācijas lietu pārvaldes tīmekļa vietnē ar lūgumu līdz 2017.gada 10.jūnijam sniegt viedokli par projektu. |
| 3. | Sabiedrības līdzdalības rezultāti | Sabiedrības pārstāvju viedokļi par projektu noteiktajā termiņā netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta, papildus cilvēkresursi nav nepieciešami. |
| 3. | Cita informācija | Nav |

*Anotācijas V sadaļa - projekts šo jomu neskar.*

Iekšlietu ministrs R.Kozlovskis

Vīza: Valsts sekretāra pienākumu izpildītāja I.Aire

Kupče 67219543

dace.kupce@pmlp.gov.lv